stanford-oval/wikipedia huggingface dataset:
Mädchen Amick

| Mädchen Amick |
| --- | --- |
 Mädchen Amick vuonna 2016.
Henkilötiedot
Syntynyt: 12. joulukuuta 1970 (ikä 53) Sparks, Nevada, Yhdysvallat
Ammatti:  näyttelijä
Puoliso:  David Alexis  (vih. 1995)
Lapset:  2
Näyttelijä
Aktiivisena:  1989–
Merkittävät roolit:  Shelly Johnson (Twin Peaks) Alice Cooper (Riverdale)
Aiheesta muualla
IMDb 
Elonet
AllMovie
Svensk Filmdatabas
Mädchen Amick (s. 12. joulukuuta 1970 Sparks, Nevada) on yhdysvaltalainen näyttelijä. Hänen tunnetuimmat roolinsa lienevät Shelly Johnson kulttitelevisiosarjassa Twin Peaks (1990–1991, 2017) ja sen esiosaelokuvassa Twin Peaks – Tuli kulje kanssani (1992) sekä Alice Cooper teinidraamasarjassa Riverdale (2017–2023).
Amick on myös esiintynyt muun muassa elokuvissa Punainen vaate (1990), Unissakävelijät (1992), Unelmien rakastajatar (1993) ja Sumpussa (1994) sekä televisiosarjoissa Star Trek – uusi sukupolvi (1989), Baywatch (1989), Central Park West (1995–1996), Gilmoren tytöt (2002–2003, 2008), Teho-osasto (2004–2005), Freddie (2005–2006), Californication (2008), Damages (2010), CSI: New York (2010), Ringer (2012), Mad Men (2012), Witches of East End (2013–2014) ja American Horror Story (2015).
Vuonna 1995 Amick meni naimisiin miesystävänsä David Alexisin kanssa. Heillä on kaksi yhteistä lasta: vuonna 1992 syntynyt poika sekä vuonna 1993 syntynyt tytär.
Aiheesta muualla

Kuvia tai muita tiedostoja aiheesta Mädchen Amick Wikimedia Commonsissa
Mädchen Amick Internet Movie Databasessa. (englanniksi)
Mädchen Amick Elonetissä.
Mädchen Amick Allmoviessa (englanniksi)
Nautsijoki

| Nautsijoki |
| --- | --- |

Alkulähde:  Ala-Nautsijärvi
Laskupaikka:  Paatsjoki
Maat:  Venäjä
Pituus:  32 km
Alkulähteen korkeus:  153 m
Valuma-alue:  539 km²
Nautsijoki (ven. Наутсийоки, Наутси-йоки) on Luoteis-Venäjällä Murmanskin alueen Petsamon piirissä sijaitseva  joki. Se saa alkunsa Ala-Nautsijärvestä (153 m mpy., 68°50’N, 29°00’E) ja laskee Venäjän ja Norjan rajalla Paatsjokeen, joka virtaa edelleen Barentsinmereen. Venäjän vesistörekisterin mukaan joen pituus on 32 kilometriä ja valuma-alueen laajuus 539 neliökilometriä.
Joen alue kuului Suomeen (Petsamoon) ennen Pariisin rauhaa 1947. Lähellä joen suuta sijaitsi Suomen aikana Nautsin kylä.
Nathan Jones

Nathan Jones vuonna 2003
Nathan Jones (s. 21. elokuuta 1969 Gold Coast, Queensland, Australia) on australialainen näyttelijä ja kehonrakentaja. Isokokoinen Jones (2,08 m, 149 kg) on tehnyt elokuvissa lähinnä jättiläisen rooleja. Elokuvista parhaiten tunnettuja ovat vuonna 2004 valmistunut Troija ja 2005 The Protector (Tom yum goong) ja vuoden 2015 Mad Max: Fury Road. Hän teki myös lyhyen uran 2000-luvun alkuvuosina showpainijana esiintyen muun muassa WWE:n Wrestlemania 14-tapahtumassa.
Aiheesta muualla

Nathan Jones Internet Movie Databasessa. (englanniksi)
Jonesin esittely Wresting Alertin sivuilla (Arkistoitu – Internet Archive) (englanniksi)
https://www.imdb.com/title/tt0427954/
Mäntsälän kunnantalo

| Mäntsälän kunnantalo |
| --- | --- |
 Mäntsälän kunnantalo 2012
Sijainti:  Mäntsälä, Uusimaa
Rakennustyyppi:  Kunnantalo
Valmistumisvuosi:  1992
Suunnittelija:  Arto Sipinen
Rakennuttaja:  Mäntsälän kunta
Kerrosluku:  3
Kerrosala:  6 662 m²
Tilavuus:  28 662 m³
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Mäntsälän kunnantalo on Mäntsälässä, Uudellamaalla sijaitseva kunnallinen virastorakennus. Kunnantalo on järjestyksessä kolmas kunnantalo, joka on rakennettu Mäntsälään. Myös molemmat vanhemmat kunnantalot ovat säilyneet. Näistä toinen toimii museona ja toinen on ollut esimerkiksi kansalaisopiston käytössä.
Historia ja arkkitehtuuri

Mäntsälän kunnantalo valmistui kesällä 1992. Keskellä Mäntsälän kirkonkylää sijaitsevan rakennuksen on suunnitellut arkkitehti Arto Sipinen. Rakennuksen julkisivumateriaalina on käytetty Palazzo-laattaa, sekä Kurun harmaata graniittia. Kunnantalon sisääntuloaulan lattia puolestaan on valmistettu punaloimuisesta mäntsäläläisestä Aurora-graniitista. Kunnantalo käsittää kolme kerrosta.
Kunnantalon seinässä oleva Mäntsälän kunnanvaakuna.
Moses Jacob Ezekiel

Moses Jacob Ezekiel, valokuvattuna Konfederaation sotilaspuvussa.
Moses Jacob Ezekiel: Eeva kuulee äänen.
Moses Jacob Ezekiel , tunnettu myös nimellä  Moses Ritter von Ezekiel (28. lokakuuta 1844 - 27. maaliskuuta 1917) oli yhdysvaltalainen, juutalaistaustainen kuvanveistäjä. Ezekiel oli omana aikanaan tunnettu ja kuuluisa kuvanveistäjä, jonka teoksia sijoitettiin julkisille paikoille, museoihin ja gallerioihin. Nykyään hän on paljolti unohdettu.
Elämänvaiheita > Sukutausta ja nuoruus

Ezekiel syntyi Richmondissa, Virginiassa, taustaltaan Espanjan juutalaiseen perheeseen. Perhe oli vaurastunut puuvillakaupalla ja oli ylpeä etelävaltiolaisuudestaan, ei yhdysvaltalaisuudestaan.
Yhdysvaltain sisällissota puhkesi vuonna 1861, kun Etelä-Karolina avasi tulen Fort Sumterin linnaketta kohti. Ezekielin kotiosavaltio Virginia ilmoitti samoihin aikoihin eroavansa Unionista. Ezekiel ilmoittautui heti tämän kuultuaan Lexingtonissa Virginia Military Instituteen. Hän oli oppilaitoksen ensimmäinen juutalainen opiskelija.
Sisällissodassa Ezekiel osallistui New Marketin taisteluun toukokuussa 1864 ja seuraavana vuonna yhdessä kadettitovereidensa kanssa oli puolustamassa Richmondia. Upseeriksi hän valmistui vuonna 1866. Konfederaation tappion sisällissodassa Ezekiel otti kovin raskaasti. Hän ei voinut ymmärtää, miksi hänen puolensa oli hävinnyt sodan. Häntä oli myös järkyttänyt taistelutoverin haavoittuminen ja hidas kuolema hänen vierellään.
Sodan jälkeen Ezekiel palasi töihin isänsä yritykseen. Hän suunnitteli itselleen lääkärin uraa ja osallistui anatomiakursseille. Vanhemmat muuttivat kuitenkin Cincinnatiin ja Ezekiel muutti perässä. Vanhempiensa luona hänellä oli suhde perheen afroamerikkalaisen palvelijattaren Isabella Johnsonin kanssa. Suhteesta syntyi tytär, Alice. Ezekiel ei koskaan ottanut tytärtä nimelleen, mutta pysyi hänelle läheisenä.
Elämänvaiheita > Taiteilijaksi

Vielä ollessaan sotilaskoulussa Ezekiel oli tavannut etelävaltioiden kenraalin Robert E. Leen ja tämän vaimon. Kenraali oli havainnut Ezekielin taiteelliset lahjat ja kannustanut tätä ryhtymään taiteilijaksi muun muassa siksi, että maailma näkisi etelässä asuvan lahjakkaita ihmisiä. Cincinnatissa Ezekiel ryhtyi kokeilemaan kuvanveistoa, ja hänet havaittiin lahjakkuudeksi. Hänen teoksensa "Industry" mainittiin sanomalehdessä, ja se laitettiin taideliikkeen ikkunaan näytteille.
Vuonna 1869 Ezekiel matkusti Berliiniin opiskelemaan taidetta. Hänen opettajanaan toimivat kuvanveistäjä Rudolf Siemering ja elävän mallin piirustusta opetti Albert Wolff.   Opiskelurahaa hän ansaitsi opettamalla englantia ja myymällä töitään. 29- vuotiaana hänelle myönnettiin ensimmäisenä ulkomaalaisena opiskelijana Michel Beer Prix de Rome, jolla saattoi rahoittaa matkan ja vuoden kestävät taideopinnot Roomassa.
Elämänvaiheita > Roomassa

Ezekiel saapui Roomaan vuonna 1874 ja jäi sinne loppuelämäkseen. Hän perusti ateljeen Diocletianuksen kylpylöiden rauniohin. Rooma merkitsi hänelle henkilökohtaista vapautta.
Ezekiel esiintyi Roomassa muodikkaana dandyna ja hänellä alkoi 45 vuotta kestänyt läheinen suhde tuolloin kuuluisan saksalaisen taiteilijan, Fedor Encken kanssa. Miesten suhteen luonnetta on myöhemmin arvailtu. Eräiden mukaan kyseessä oli intiimisuhde, kun taas monet ovat taipuvaisia näkemään sen ystävyyssuhteena. Miehet matkustelivat yhdessä ja Encke oli mukana myös Yhdysvalloissa. Ezekiel mainitsi Encken kirjoituksissaan "rakkaana ystävänä". Miesten läheiset ystävät eivät tiettävästi kommentoineet suhdetta.
Ezekielin ateljeesta kehkeytyi vähitellen aikansa huippuseurapiirien kokoontumispaikka. Siellä vierailivat muiden muassa vapaustaistelija Giuseppe Garibaldi, säveltäjä Franz Liszt, miljonääri John Pierpont Morgan, kirjailija Mark Twain, keisari Vilhelm II, näyttelijä Sarah Bernhardt, Theodore Roosevelt ja William Howard Taft.
Vaikka Ezekiel asui Roomassa, hän sai paljon tilauksia Yhdysvalloista. Vuonna 1873 hän sai tilauksen Yhdysvaltojen juutalaiselta B’nai B’rith -yhdistykseltä tilauksen tehdä Yhdysvaltojen satavuotisjuhliin maan luonnetta kuvaavan veistoksen. Tuloksena oli teos "Religious Freedom". Siinä nainen polkee käärmettä, joka symboloi tekijänsä mukaan "Washingtonin tyranniaa". Lisäksi häneltä tilattiin Konfederaation muistomerkki ja useita muita etelävaltioiden asiaa julistaneita muistomerkkejä.
Ezekiel ei koskaan lakannut tukemasta Konfederaation asiaa. Hänen mielestään Konfederaatio oli edustanut Yhdysvaltojen alkuperäistä ideaa: liberalismia, vapaata kauppaa, henkilökohtaista rohkeutta ja omaisuuden suojaa. Orjuus oli puolusteltavissa sillä, että orjat olivat isännistään riippuvaisia lapsen kaltaisia ihmisiä, joista täytyi huolehtia. Etelä hävisi sodan, mutta oli ja on moraalisesti ylempi.
Uransa aikan Ezekiel vastaanotti useita tunnustuksia. Saksan keisari Vilhelm II myönsi hänelle Hohenzollerinen kultaristin, Saksi-Meningenin ruhtinas palkitsi hänet ja Italian kuningas Umberto myönsi hänelle arvonimen Cavaliere Ufficiale della Corana d’Italia vuonna 1906. Näiden tunnustusten jälkeen Ezekiel antoi ymmärtää, että hän on aatelinen.
Vuonna 1909 Italian hallitus otti Diocletianuksen kylpylöiden rauniot haltuunsa. Ezekiel muutti ateljeensa toisaalle. Ensimmäisen maailmansodan aikana hän oli mukana hyväntekeväisyysjärjestössä, joka avusti hädänalaisia italialaisia, mutta myös hankki tarvikkeita rintamamiehille.
Talvi oli vuosina 1916- 1917 Italiassa kylmä. Ezekiel teki tuolloin paljon töitä ja sai valmiiksi Edgar Allan Poen muistomerkin. Hän sairastui keuhkokuumeeseen ja kuoli. Hänet haudattiin tilapäisesti San Lorenzon hautausmaalle. Hän oli antanut toiveen, että hänet haudattaisiin Arlingtoniin keskelle muita Konfederaation sotilaita. Tämä toive toteutettiin vuonna 1921.
Elämäntyön arviointia

Ezekiel seurasi töissään paljolti oppimaansa saksalaista perinnettä. Hänen työnsä olivat pohjimmiltaan romanttisia. Hän työsti elävänmallin pohjalta savi- tai kipsimallin ja hakkasi sen sitten marmoriin tai valoi pronssiin. Hän teki noin kaksisataa muotokuvaa. Teoksissaan hän pyrki historiallisten ainesten tarkkaan todenmukaisuuteen.
Omana aikanaan Ezekieliä verrattiin jopa Michelangeloon. Vähitellen hänen kuolemansa jälkeen hänen työnsä lähes unohdettiin. Osasyynä siihen oli hänen asuinpaikkansa Rooma, joka ei ollut tunnettu siitä, että siellä tehtiin uusia taidesuuntauksia. Ezekiel ei voinut sietää uusia taidesuuntauksia, hän pysyi uskollisena oppimalleen uusklassismille. Toisin kuin August Rodinin työt, hänen työnsä ovat nykyajan taiteenkuluttajalle liian sovinnaisia.
Ezekielin persoonallisuus on aiheuttanut sen, että hän ja hänen työnsä ovat nykyään kiistanalaisia. Hän oli vapaamielinen henkilö, joka kuitenkin kannatti intohimoisesti konfederaatiota. Omana aikanaan sorrettuun vähemmistöön, juutalaisiin, kuulunut henkilö, joka kuitenkin kannatti afroamerikkalaisten sortamista. Siksi bloginkirjoittaja toteaa, että herää kysymys, miten häneen ja hänen töihinsä kuuluisi suhtautua.
2020- luvulla Ezekielin tekemää Konfederaation muistomerkki on haluttu joko siirtää pois näkyviltä tai nimetä uudelleen. Sitä on pidetty sorron muistomerkkinä. Myös Ezekiel on haluttu vetää lokaan henkilönä. Hän kuitenkin oli kirjoittanut, että ei kannattanut orjuutta. Siitä piti päästä eroon. Hän piti Konfederaatioita liberaalina valtiona, joka puolusti yksilön vapautta ja vapaakauppaa.
Aiheesta muualla

Religious Liberty Association for Public Art
Moses Jacob Ezekiel: Konfederaation muistomerkki.
NHLPA Hockey ’93

| NHLPA Hockey ’93 |
| --- | --- |

Kehittäjä:  Park Place Productions
Julkaisija:  EA Sports
Pelisarja:  NHL
Julkaistu:  NA joulukuu 1992EU 5. huhtikuuta 1993
Lajityyppi:  urheilupeli
Pelimuoto:  yksinpeli, moninpeli
Alusta:  SNES Sega Mega Drive
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK : 
NHLPA Hockey ’93 on Electronic Artsin julkaisema jääkiekkoaiheinen urheilupeli. Peli on julkaistu Super Nintendo Entertainment Systemille ja Sega Mega Drivelle  joulukuussa 1992.
Ominaisuudet

Pelissä on mukana näytösottelu, jossa valitaan kaksi joukkuetta ottamaan mittaa toisistaan ystävyysottelussa. Toinen pelissä mukana oleva ominaisuus on pudotuspelivaihe (yksi ottelu tai paras 7:stä) jonka voittaja voittaa samankaltaisen pokaalin, kuin Stanley Cup.
Peli sai NHLPA-lisenssin mutta ei NHL-lisenssiä, joten pelissä oli oikeat pelaajat ja heidän numeronsa, mutta ei oikeita joukkueita eikä logoja. Joukkueisiin viitattiin kaupunkien nimillä (New York Islandersia vastasi Long Island).
Aiheesta muualla

NHLPA Hockey '93 MobyGamesissa (englanniksi)
Mä tuun sun luo

| Mä tuun sun luo Jarkko Ahola |
| --- | --- | --- |

Studioalbumin tiedot
 Julkaistu: 4. toukokuuta 2018
 Formaatti: CD
 Tyylilaji: rock
 Kesto: 45.10
 Levy-yhtiö: Warner Music
Listasijoitukset
  2.
Jarkko Aholan muut julkaisut
| Romanssi 2016 | Mä tuun sun luo 2018 | Metallisydän 2019 |
Mä tuun sun luo on Jarkko Aholan albumi, joka julkaistiin 4. toukokuuta 2018. Se debytoi Suomen virallisen listan toisella sijalla, sekä fyysisten albumien listan ensimmäisellä sijalla.
Kappaleet

Mä tuun sun luo – 4.11
Kauas – 4.01
Mahdollisuus – 4.03
Nostalgiaa – 3.30
Mennyt oot – 4.15
Viimeinen askel – 3.24
Kultaa hain, kultaa sain – 3.35
Ikuista on rock'n'roll – 3.35
Tienhaara – 3.39
Viimeiseen suudelmaan – 4.15
Huono ihminen – 3.19
Illan viimeinen – 3.21
Arvostelut

Helsingin sanomat:
Mäcit Ğafuri

Ğafuri 1911.
Mäcit Ğafuri (tat. Мәҗит Гафури, baškiiriksi Мәжит Ғафури - koko nimi: Ğäbdelmäcit Nurğäni ulı Ğafurov, ven. Габдулмажит Нурганиевич Гафуров / Мажит Гафури, Gabdelmažit Nurganijevitš Gafurov / Mažit Gafuri; 1. elokuuta 1880, Ufan kuvernementti - 28. lokakuuta 1934, Ufa) oli tataarin- ja baškiirinkielinen kirjailija. Häntä pidetään baškiirinkielisen nykykirjallisuuden perustanlaskijana. Vuonna 1923 hän sai Baškortostanin kansanrunoilijan arvonimen.
Elämä

Mäcit Ğafuri syntyi kyläkoulun opettajan perheeseen. Hän opiskeli Troitskin, Kazanin ja Ufan koraanikouluissa. Ensimmäiset runonsa hän kirjoitti tataariksi vuonna 1902. Ensimmäinen runokokoelma Seber timer julı jäki millätneŋ xäldäre (”Siperian rautatie”) ilmestyi Orenburgissa vuonna 1904. Vuonna 1905 Ğafuri muutti Kazaniin, jossa hän osallistui opiskelijalevottomuuksiin. Sensuuriviranomaiset takavarikoivat kokoelmat  Jäš ğümerem (”Nuori elämäni”, 1906) ja Millät möxäbbäte (”Rakkaus kansaa kohtaan”, 1907). Vuonna 1906 Ğafuri palasi Ufaan, jossa hän vuodesta 1911 lähtien asui poliisin valvonnan alaisena.
Ğafurin varhaisten teosten teemoja ovat sosiaalinen ja kansallinen sorto, kansanvalistus ja vallankumousaatteet. Ensimmäisen maailmansodan aikana hän laati sodanvastaisia runoja. Vuonna 1915 kirjoitetusta runosta Juqtırhıŋ da, alla! (”Ei ole sinua, Jumala”) hän sai päälleen muslimipapiston vihat. Tsaarinvallan kaatumista Ğafuri tervehti runolla Xörriät irtähe (”Vapauden aamu”, 1917).
Lokakuun vallankumouksen jälkeen Ğafuri kirjoitti ajankohtaista kansalaislyriikkaa ja työskenteli Qıźıl Bašqortostan ja Kommuna -lehtien toimittajana. Runoelma Ešse (”Työläinen”, 1921), omaelämäkerrallinen pienoisromaani Šağirźeŋ altın priiskehendä (”Runoilijan kultakaivoksilla”, 1931) ja Tormoš basqıstarı (”Elämän portaat”, 1930) kuvaavat baškiirien ja tataarien elämää ennen vallankumousta. Pienoisromaani Qara jözzär (”Häväistyt”, 1927) kertoo naisen alistetusta asemasta. Näytelmän Qıźıl jondoź (”Punatähti”, 1926) aiheena on Venäjän kansalaissota. Ğafuri oli myös ensimmäisiä baškiirinkielisiä lastenkirjailijoita. Hänen tuotantoonsa on vaikuttanut baškiirien ja tataarien suullinen kansanperinne sekä klassinen itämainen runous.
Kirjailijan mukaan on nimetty Baškortostanin Gafurin piiri sekä baškiirinkielinen akateeminen draamateatteri. Ufassa toimii hänelle omistettu kotimuseo.
Kirjallisuutta

Ramazanov, G.Z. Mažit Gafuri. Moskva, 1980.
Ramazanov, G.Z. Tvortšestvo Mažita Gafuri. Ufa, 1970.
Mäntsälän seurojentalo

| Mäntsälän seurojentalo |
| --- | --- |
 Seurojentalo huhtikuussa 2019.
Osoite:  Huvitie 3
Sijainti:  Mäntsälän kirkonkylä
Valmistumisvuosi:  1926
Avattu:  26. elokuuta 1926
Suunnittelija:  Einar Flinckenberg
Omistaja:  Mäntsälän kunta
Tyylisuunta:  1920-luvun klassisismi
Runkorakenne:  Hirsi
Julkisivumateriaali:  Puu
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Mäntsälän seurojentalo on Mäntsälän kirkonkylän keskustassa osoitteessa Huvitie 3 sijaitseva vanha seurojentalo, alkuperäiseltä käyttötarkoitukseltaan suojeluskuntatalo. Se on nykyään Mäntsälän kunnan omistama vuokrattava kokous- ja juhlatila. Arkkitehti Einar Flinckenbergin suunnittelema talo on valmistunut vuonna 1926. Se tunnetaan parhaiten vuoden 1932 Mäntsälän kapinan näyttämönä.
Historia

Talon rakennuttivat Mäntsälän suojeluskunta ja lottayhdistys pääosin talkootöin ja lahjoitusvaroin. Kunta lahjoitti lähes kaikki rakennushirret ja Mäntsälän kartanon omistaja tontin, ja arkkitehti Flinkenberg teki työnsä ilmaiseksi. Vihkiäisjuhla pidettiin 26. elokuuta 1926. Mäntsälän suojeluskuntatalo oli vuonna 1932 lapuanliikkeen järjestämän Mäntsälän kapinan keskuspaikka. Juuri täällä Artturi Vuorimaa esitti kapinajulistuksen 28. helmikuuta.
Kun suojeluskunnat lakkautettiin vuonna 1944, talo lahjoitettiin urheiluseuroille Mäntsälän Veli ja Hirvihaaran Verso. Myöhemmin sen omisti Mäntsälän Urheilijat, kunnes se siirtyi vuonna 1989 kunnan omistukseen. Taloon rakennettiin vuonna 1968 laajennusosa, joka purettiin 1990-luvulla.
Tyyliltään 1920-luvun klassisismia edustava talo on suojeltu asemakaavalla. Julkisivussa on vuonna 1999 kiinnitetty talvisotaan lähdön muistolaatta. Talon eteen luotiin vuosina 2018–2020 uusi aukio, joka sai nimekseen Kapinatori viittauksena Mäntsälän kapinaan.
Kapinallisia silloisen suojeluskuntatalon luona Mäntsälän kapinan viimeisenä päivänä 6. maaliskuuta 1932.
Mynnilänalanen

| Mynnilänalanen |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°32′58″N, 25°46′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  uoma Kirkjärveen 
Järvinumero:  14.228.1.012
Mittaustietoja
Pinnankorkeus:  85,5 m  
Pituus:  2,4 km  
Leveys:  1,4 km  
Rantaviiva:  10,324 km  
Pinta-ala:  89,08 ha  
Saaria:  3 
 fiMynnilänalanen 
Mynnilänalanen  on Päijät-Hämeessä Sysmässä Mynnilän kylän lähellä sijaitseva järvi.
Maantietoa

Järven pinta-ala on 89 hehtaaria, se on 2,4 kilometriä pitkä ja 1,4 kilometriä leveä. Järvellä on kartan mukaan kolme saarta.  Sen rantaviivan pituus on 10,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Pianakkaojan valuma-alueeseen (14.228) se kuuluu. Järven vedenpinnan korkeus on 85,5 metriä mpy.
Luettelo showpainin termeistä

Tämä on luettelo Showpainissa tai amerikkalaisessa vapaapainissa käytetyistä termeistä.
Yleisön huutoja

Vapaapainissa yleisön osa show’ssa on hyvin tärkeää. Yleisö hurraa faceille ja toistaa heidän iskulauseena ja buuaa heeleille. Huudot ovat samankaltaisia kuin jääkiekko-otteluiden kannatushuudot. Painijoiden uran kulku määräytyy yleisön reaktion mukaan.
Asshole! - Heeleille osoitettu epäkunnioittava huuto. Heel saattaa tahallaan hakea ihmisiltä tätä reaktiota.
Nananana, nananana, heey, heey, heey, goodbye! - Usein heelien joutuessa perääntymään tappelussa tai kehästä karatessa laulettu laulu. Myös usein painijan saatua potkut (kayfabessa).
Holy shit! - huudetaan painijan iskeydyttyä mattoon poikkeuksellisen rajusti.
You fucked up! - Jos painija vahingossa mokaa, saattaa yleisö huomauttaa siitä näin.
You screwed Bret! - Lähinnä Kanadassa pidetyissä WWE:n tapahtumissa, kun kehässä on painija Shawn Michaels tai tuomari Earl Hebner. Toisinaan huudettu myös Vince McMahonille. Muistutus vuonna 1997 tapahtuneesta Montreal Screwjobista.
What? - Huudahdus, jolla pyritään ärsyttämään promoa tekevää heeliä. Stone Cold Steve Austin otti tämän huudon omakseen ärsytyttyään siitä itse.
Boring! - Huudetaan kun kehässä oleva ottelu ei kiinnosta yleisöä lainkaan. Usein alemman kastin painijoille huudettuna.
You suck! - Huudahdus heeleille heidän astuessaan kehään tai aloittaessaan tuuletuksen. Tätä huudettiin Kurt Anglelle hänen sisääntulonsa aikana musiikin tahtiin, riippumatta siitä oliko hän kyseisellä hetkellä face tai heel,koska se sopi hänen sisääntulomusiikkiinsa.
You tapped out! - Huudetaan painijalle, joka on luovuttamalla hävinnyt tärkeän ottelun.
You still got it! - Kunnianosoitus veteraanipainijalle, joka pystyy yhä painimaan huipputasolla laadukkaasti.
YES! - Nykyisin tunnettu Daniel Bryanin julkistama kannustus.
NO! - Toinen Daniel Bryanin julkistama kannustus. Bryan käytti tätä ollessaan heel.
ECW! - Extreme Championship Wrestlingiä muisteleva huuto.
Ottelutyyppejä

Ottelutyyppejä on satoja. Ne vaihtelevat humoristisesta sadistiseen. Tässä mainitaan niistä muutamia.
Ottelutyyppejä > Tavallisimmat ottelut

Single - Tavallinen painiottelu, jossa painin säännöt ovat - ainakin teoriassa - voimassa.
Ottelutyyppejä > Joukkueottelut

Tag Team - Kaksi kahden tai useamman hengen joukkuetta ottelee vastakkain.
Tornado Tag match - Muuten sama kuin Tag Team, mutta kaikki ottelijat ovat kehässä yhtä aikaa.
Elimination Tag Team match - Ottelu jossa kaksi tai useampi joukkuetta ottelee keskenään, viimeiseksi jäänyt joukkue voittaa.
Mixed Tag - Normaalin Tag ottelun tapainen ottelu paitsi yhteen joukkueeseen kuuluu vähintään yksi naispainija ja miespainija.Ottelussa miespainija ei saa lyödä naispainijaa,eikä naispainija miespainijaa.
Ottelutyyppejä > Häkkiottelut

Hell in a Cell - Ottelu, joka käydään katollisessa häkissä. Ottelun voi voittaa selätyksellä tai pakottamalla vastustajan luovuttamaan. Diskausta ei tunneta. Erittäin väkivaltainen ja verinen ottelu, usein pitkän feudin päätteessä.
Steel Cage - Ottelu käydään katottomassa häkissä. Voittaa voi selätyksellä, luovutuksella, kiipeämällä ulos häkistä yläreunan yli tai pakenemalla häkin ovesta.
Punjabi Prison - Ottelu käydään bambun versoista rakennetun Punjabilaisen kaksoishäkin sisällä. Sisemmässä kehässä on neljä aukkoa, jotka painijan käskystä avautuvat kerran ottelun aikana minuutiksi. Kun minuutti on aukon aukaisemisesta kulunut, se lukitaan. Kun painija pääsee sisemmästä kehästä ulos (kehästä mahdollista pois myös kiipeämällä), hänen täytyy kiivetä pari metriä korkeamman ulomman häkin seinustaa ulos häkistä. Ottelun voittaja on se, jonka jalat koskettavat maata ensimmäisenä. Tämä ottelu tunnistetaan enimmäkseen The Great Khaliin, pitkäaikaiseen WWE-esiintyjään, joka on kotoisin Punjabin alueelta.
Elimination Chamber - Häkissä käytävä ottelu, jossa kaksi miestä aloittaa kehässä ja muut 4 ovat lukittuna selleihinsä, josta he tietyin väliajoin pääsevät mukaan. Ottelija eliminoituu jos hänet selätetään tai pakotetaan luovuttamaan. Ottelun voittaa painija, joka on viimeisenä kehässä. Shawn Michaels voitti ensimmäisen Elimination Chamberin.